ৰাজ্যৰ পাঁচটা সমষ্টিত প্ৰথম পৰ্য্যায়ৰ নিৰ্বাচনৰ ভোটগ্ৰহণ চলি থকাৰ সময়তে আজি দ্বিতীয় আৰু তৃতীয় পৰ্য্যায়ৰ নিৰ্বাচনী প্ৰচাৰৰ বাবে অসমত উপস্থিত হয় প্ৰধান মন্ত্ৰী নৰেন্দ্ৰ মোডী। মঙলদৈ লোকসভা সমষ্টিৰ প্ৰাৰ্থী দিলীপ শইকীয়াৰ হৈ বিশাল নিৰ্বাচনী সভাক সম্বোধন কৰে মোডীয়ে।
মঙলদৈৰ নিৰ্বাচনী সভাত মোডীয়ে ভাষণৰ আৰম্ভণিতে সকলোকে ৰঙালী বিহুৰ শুভেচ্ছা জ্ঞাপন কৰে আৰু নৱৰাত্ৰিৰ সময়ত কামাখ্যা দেৱীৰ ওচৰলৈ আহিবলৈ পোৱাটো এক সৌভাগ্য বুলি কয়।
আনহাতে, ভাষণত মোডীয়ে গুৱাহাটী আৰু মঙলদৈৰ সাংসদ বিজয়া চক্ৰৱৰ্তী আৰু ৰমেন ডেকাক বিশেষ ধন্যবাদ জ্ঞাপন কৰে। সংগঠন কেনেকৈ কৰিব লাগে সেয়া ৰমেন ডেকা আৰু বিজয়া চক্ৰৱৰ্তীয়ে দেখুৱাই দিলে আমি সকলোৱে দুয়োগৰাকী ব্যক্তিক আদৰ্শ হিচাপে ল'ব লাগে বুলি মন্তব্য কৰে প্ৰধান মন্ত্ৰীয়ে।
নিৰ্বাচনত প্ৰাৰ্থীত্ব নোপোৱাৰ পাছতো দুয়োগৰাকী বিজেপিৰ নেতাই যিধৰণে দলক আগুৱাই নিয়াৰ বাবে চেষ্টা অব্যাহত ৰাখিছে তাৰবাবে দুয়োগৰাকী নেতাৰ শলাগ লয়। মোডীয়ে বিজেপিয়ে জনতাৰ আশীৰ্বাদত বিপুল জয়লাভ কৰি পুনৰবাৰ ক্ষমতালৈ আহিব বুলি কয়।
উল্লেখযোগ্য যে, মোডীয়ে আজি মঙলদৈৰ লগতে শিলচৰতো আন এখন জনসভাত অংশ গ্ৰহণ কৰিব। দুয়োটা সমষ্টিতে দ্বিতীয় পৰ্য্যায়ত অৰ্থাৎ ১৮ এপ্ৰিলত নিৰ্বাচন অনুষ্ঠিত হ'ব।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
